AppsFlyer พบว่าประเทศไทย (Q42020- Q12021) มีการใช้งานแอปการเงินบนมือถือหลากหลายประเภท โดยแอปการเงินด้านใดได้รับความนิยมสูงที่สุด
1. แอปการชำระเงินผ่านโมบายเพย์เม้นท์
2. แอปกู้ยืมเงิน
3. แอปเครดิตการ์ด
4. แอปด้านการลงทุน
คำตอบได้แก่ 4.  เนื่องจาก รายงานล่าสุดจาก AppsFlyer เกี่ยวกับแอปการเงิน พบคนไทยติดตั้งแอปด้านฟินเทคสูงขึ้น 2 เท่า ในขณะที่ค่าใช้จ่ายด้านการตลาดเพิ่มขึ้นเพียง 25% (นับตั้งแต่ไตรมาสแรกในปี 2020 ถึง ไตรมาสแรกปี 2021) โดยแอปหลักที่คนไทยติดตั้งเป็นแอปด้านการลงทุน และแอปกู้ยืมเงิน ซึ่งแอป 2 หมวดหมู่นี้นับเป็นยอดผู้ใช้มากกว่าครึ่งหนึ่งของจำนวนที่ดาวน์โหลดทั้งหมด

สิ่งที่ AppsFlyer พบอีกข้อก็คือ ไทยเป็นประเทศเดียวในเอเชียตะวันออกเฉียงใต้ที่ยอดความต้องการแอปฟินเทคไม่ตกลงเลยในปี 2020 ที่ผ่านมา แม้จะอยู่ภายใต้สถานการณ์ Covid-19 ก็ตาม

รายงานดังกล่าวยังได้บอกเหตุผลว่าทำไมแอปการเงินจึงมีความต้องการสูงในไทย เพราะผู้บริโภคชาวไทยเข้าสู่วิถีชีวิตแห่งฟินเทค มีการใช้งานแอปการเงินบนมือถือหลากหลายประเภท โดยแอปด้านการลงทุนเป็นแอปที่ได้รับความนิยมสูงสุด (31%) แอปกู้ยืมเงิน และการบริการการเงิน ซึ่งรวมแอปการชำระเงินผ่านโมบายเพย์เม้นท์ และแอปเครดิตการ์ด ตามมาด้วยสัดส่วนใกล้เคียงกันที่ 25% และ 24% ตามลำดับ
เทคโนโลยีทางการเงิน & การเงินดิจิทัล,ข่าวเศรษฐกิจและการเงิน